Nessaweḍ nemmel-d amek i yessuddes umaru A. MEZDAD lebni d usttef n yiwudam daxel n wulli-s. nufa-d ihi, anagal-a yessudes akken iwata aferdis n yiwudam almend n wayen i aɣ-d-tefka teẓri n Ph. HAMON, war ma yeɣra tiẓri. Ilaq ad d-nesmekti, ahat, dagi belli tiẓri s umata ur aɣ-temmal ara amek ad naru ungal, maca aɣ-d-tenǧer abrid ad nessaweḍ amek yebna unagal ullis-is! Yerna, anagal A; MEZDAD, amek i t-nwala di tesleḍt, yessemres akk tifukas i yellan deg tmudemt n tesleḍt i d-yessumer Ph. HAMON. Ayagi mačči ala nekkni kan i yessawḍen ɣur-s; maca ula N. BELLAL deg tezrawt i yexdem ɣef tesleḍt n yiwudam deg kraḍ n wungalen imenza n umaru-a dɣa ad t-naf deg tezrawt-is yenna-d: Ɣer taggara nezmer ad d-nini belli tamudemt n Phillippe (H) maḥsub tettwasemres akk ɣef yiwudam n tlata n wungalen1. Ilmend n waya nezmer ad nini amaru-a yebna-d ungal-is s tulmisin i yesɛa wungal n tsekliwin tiberraniyen. Anect-a d ayen i d-yessebganen aswir aɛlayan n tmussni n umaru-a deg taɣult n tira tungalant, daɣen d ayen I s- irennun azal i tewsit n wungal I yiman-is d wazal i tsekla taqbaylit tirawit s umata.